জীৱনৰ অন্তিম দিনা কি গানেৰে শ্ৰোতাক মন্ত্ৰমুগ্ধ কৰি থৈ গ'ল কে কে-এ? । Asom Live 24\nজীৱনৰ অন্তিম দিনা কি গানেৰে শ্ৰোতাক মন্ত্ৰমুগ্ধ কৰি থৈ গ'ল কে কে-এ?\nদেশবাসীৰ বাবে এক দুঃখবৰ। বলীউডৰ জনপ্ৰিয় গায়ক শিল্পী কে কেৰ আকস্মিক মৃত্যুত এতিয়া দেশজুৰি শোকৰ ছাঁ। মঙলবাৰে জনপ্ৰিয় শিল্পীগৰাকীয়ে দক্ষিণ কলকাতাৰ গুৰুদাস মহাবিদ্যালয়ৰ এক সংগীতানুষ্ঠানত ঢলি পৰে আৰু সংগীতানুষ্ঠানতে জীৱনৰ অন্তিমটো অনুষ্ঠান পৰিৱেশন কৰি সকলোকে কন্দুৱাই গুচি গ'ল কৃষ্ণ কুমাৰ কুন্নাথ ওৰফে কে কে।\nঅনুষ্ঠান পৰিৱেশনৰ পাছত কলকাতাৰ হোটেলত উপস্থিত হোৱাৰ সময়তো অসুস্থতা অনুভৱ কৰি ঢলি পৰিল। ব্যক্তিগত চিকিৎসা প্ৰতিষ্ঠান CMRI চিকিৎসালয়ত ভৰ্তি কৰাৰ পাছতে চিকিৎসকে মৃত ঘোষণা কৰে শিল্পীগৰাকীক। মৃত্যুৰ সময়ত পত্নীৰ লগতে ২টি সন্তানক শিল্পীগৰাকীয়ে ইহ সংসাৰত এৰি থৈ যায়।\nচিকিৎসকে সন্দেহ কৰা মতে হৃদযন্ত্ৰৰ ক্ৰিয়া বন্ধ হৈ মৃত্যুক সাৱটি লয় শিল্পীগৰাকীয়ে। কিন্তু কলকাতা আৰক্ষীয়ে শিল্পীগৰাকীক মৃত্যুক স্বাভাৱিক মৃত্যু বুলি মানি ল'ব পৰা নাই। সেয়ে কলকাতা আৰক্ষীয়ে কলকাতাৰ নিউ মাৰ্কেট থানাত গোচৰ ৰুজু কৰিছে। আনহাতে শিল্পীগৰাকীৰ মূৰ আৰু মুখত আঘাতৰ চিনো স্পষ্ট হৈছে।\nইফালে হোটেলৰ cctv ফুটেজ পৰীক্ষণ কৰিছে আৰক্ষীয়ে। হোটেল কৰ্তৃপক্ষৰ লগতে অনুষ্ঠানৰ উদ্যোক্তাকো জেৰা চলাব আৰক্ষীয়ে। বৰ্তমান আৰক্ষীয়ে তদন্ত আৰম্ভ কৰিছে। কলকাতাৰ SSKM হাস্পতালত সম্পন্ন হ'ব কে কেৰ মৰণোত্তৰ পৰীক্ষা।\nকে কেৰ মৃত্যুত প্ৰধানমন্ত্ৰী নৰেন্দ্ৰ মোদী, গৃহমন্ত্ৰী অমিত শ্বাহ, মুখ্যমন্ত্ৰী হিমন্ত বিশ্ব শৰ্মা, কেন্দ্ৰীয় মন্ত্ৰী সৰ্বানন্দ সোণোৱালে টুইটযোগে শোক প্ৰকাশ কৰিছে।\nঅনুষ্ঠানত পৰিৱেশনৰ পাছতে কে কেক ধৰি হোটেললৈ লৈ যোৱা হৈছিল। ৯০ দশকৰ পৰা বৰ্তমানলৈকে কোটি কোটি শ্ৰোতাক মুগ্ধ কৰি ৰখা কে কেৰ অকাল মৃত্যুত ম্ৰিয়মান দেশবাসী। কে কেৰ আছিল বৰ্ণাঢ্য জীৱন পৰিক্ৰমা।\n১৯৯৪ চনত সংগীতৰ বাবে মুম্বাইলৈ যোৱাৰ পূৰ্বে কে কে হোটেল ইণ্ডাষ্ট্ৰিতো কাম কৰিছিল। এবাৰ দিল্লীত গান গাই থাকোতে হৰিহৰণে দেখা পাইছিল কে কেক। কণ্ঠশিল্পীগৰাকীক হৰিহৰণে মুম্বাইলৈ যাবলৈ উৎসাহিত কৰিছিল।\nলগতে পঢ়ক চিগাৰেট সেৱনকাৰী বলীউডৰ তাৰকা, কিয় ধঁপাত ত্যাগ কৰিলে এই তাৰকাসকলে?\nএই কথা কে কেই এটা সাক্ষাৎকাৰত কৈছিল। কিশোৰ কুমাৰৰ পৰা কে কে যথেষ্ট অনুপ্ৰাণিত হৈছিল। কিশোৰ কুমাৰ আইডল হিচাপে লৈছিল কৃষ্ণ কুমাৰ কুন্নাথে।\nকে কেক মঞ্চত গীত পৰিৱেশনৰ সময়ত বাৰে বাৰে ঘাম মোহাৰি থকা দেখা গৈছিল। গীত পৰিৱেশনৰ সময়তো যথেষ্ট ভাগৰুৱা দেখা গৈছিল শিল্পীগৰাকীক। মৃত্যুৰ পূৰ্বে অনুষ্ঠানত পৰিৱেশন কৰিছিল হাম ৰহ্যে য়া না ৰহ্যে কল গীতটি। বজৰংগী ভাইজানৰ টু জো মিলা গীত গাই আৱেগিক কৰি থৈ গ'ল অনুৰাগীক কে কে-এ।\nএকাংশ উদণ্ড যুৱকে ফায়াৰ এষ্টিংগুইছাৰ স্প্ৰে কৰিছিল যাৰ ফলত চৌদিশে ধোৱাময় পৰিৱেশৰ সৃষ্টি হৈছিল। বহু কষ্টৰ মাজত অনুষ্ঠান পৰিৱেশন কৰিছিল যদিও সকলোকে কন্দুৱাই গুচি গ'ল কে কে।\nTags: asom live 24assam ka tazza khabaraxom live 24axom live 24 digitalbest news channel in assamBest news channel of assamBest News Portal in Assambollywood singerK K\nঅন্য এক মাইলষ্টোন স্পৰ্শ! 'লোকেল উৎপাত'ৰ ১ কোটি সংগ্ৰহ!
